શતાનંદસ્વામી કહે છે, તમારી કીર્તિ સાત સમુદ્ર પયત પ્રસરેલી છે, તમામ બ્રહ્માંડોમાં પ્રસરેલી છે. તમારો જશ સમગ્ર દેશાતરોમાં પ્રસરેલો છે, ઓછી સમજણવાળા કદાચ કોઇ કહે કે સ્વામિનારાયણ નામ તો કેવળ કચ્છ અને ગુજરાતમાં જાણીતું છે, બીજા દેશમાં કોઇ સ્વામિનારાયણ નામને ઓળખતું નથી. પણ એવું નથી, સ્વામિનારાયણ નામનો વિશ્વભરમાં આજે ડંકો વાગે છે. જ્યાં જાઓ ત્યાં સ્વામિનારાયણ નામ ગૂંજે છે, જય જયકાર થાય છે, લગભગ કોઇ એવો દેશ નથી કે જ્યાં સ્વામિનારાયણ ભગવાનનું નામ જપનાર કોઇ ભક્ત ન હોય.